გიორგი ხიდეშელი

გიორგი ხიდეშელი (დ. 23 იანვარი, 1988, საქართველო) — ქართველი ფეხბურთელი, თბილისის „ლოკომოტივის“ მცველი. გამოდიოდა საქართველოს ეროვნული ნაკრების შემადგენლობაში.

 კარიერა 
 საკლუბო 
კარიერა საფეხბურთო კლუბ „თბილისში“ დაიწყო. შემდეგ იყო „ზესტაფონი“, სადაც მისი კარიერა სწრაფი ტემპით ვითარდებოდა, მაგრამ ჩემპიონთა ლიგის მატჩში, მოლდოვურ „დაჩიასთან“ მიღებულმა მძიმე ტრავმამ ახალგაზრდა მცველს ძალიან ბევრი დრო დააკარგვინა. მუხლის ჯვარედინი მყესების ოპერაციას რამდენიმეთვიანი პაუზა მოჰყვა. ხიდეშელის მოედანზე დაბრუნება უიღბლო გამოდგა. თბილისი „დინამოსთან“ მატჩში იგი კვლავ დაშავდა და ამჯერად უკვე გვერდითი იოგები გაუხდა საოპერაციო.გიორგი ხიდეშელი: საშინელი პერიოდი გამოვიარე, საინფორმაციო სააგენტო „http://sportall.ge/“, 26 ოქტომბერი, 2012. ამის გამო თითქმის მთელი 2012-2013 წლების სეზონი გაუცდა. 2013-2014 წლების სეზონის დასაწყისში თავისუფალი აგენტის სტატუსით ქუთაისის „ტორპედოში“ გადავიდა.გიორგი ხიდეშელი: „ტორპედოში“ თამაში ჩემთვის დიდი პატივია" , „ტორპედოს“ ოფიციალური საიტი, 6 აგვისტო, 2013. ამავე სეზონის ზამთრის სატრანსფერო ფანჯრისას იგი თბილისის დინამომ შეიძინა,გიორგი ხიდეშელი – ძალიან დიდი იმედებით ვუყურებ მომავალს, „დინამოს“ ოფიციალური საიტი, 9 იანვარი, 2014. სადაც გიორგიმ შეძლო თავის ძირითად შემადგენლობაში დამკვიდრება. 2013-14 წლების სეზონის დასრულების შემდეგ, ევროტურნიტებზე „დინამოს“ ცუდი გამოსვლის შემდეგ გუნდი 12-მა ფეხბურთელმა დატოვა, მათ შორის იყო გიორგი ხიდეშელიც. 2014 წლის სექტემბრიდან „ზესტაფონს“ დაუბრუნდა.გიორგი ხიდეშელი თავის ყოფილ კლუბ "ზესტაფონს" დაუბრუნდა, საინფორმაციო სააგენტო „http://sportall.ge/“, 1 სექტემბერი, 2014. სეზონის მეორე ნახევარში გორის „დილაში“ გადავიდა, თუმცა ტრავმის გამო მხოლოდ 1 მატჩის ჩატარება შეძლო, ფოთის „კოლხეთის“ წინააღმდეგ, სადაც მეორე ტაიმში შეცვალეს. 2015 წლის ზაფხულის სატრანსფერო ფანჯრისას უმაღლეს ლიგაში ახალაღზევებულ თბილისის „ლოკომოტივს“ შეუერთდა.

 სანაკრებო 
21 წლამდე ფეხბურთელთა ნაკრებში ჩაატარა 15 მატჩი. ეროვნულ ნაკრებში პირველად გამოიძახეს 2005 წლის 8 ოქტომბერს, ყაზახეთის წინააღმდეგ,ინფორმაცია მატჩის შესახებ Soccerway-ზე, საქართველო 0:0 ყაზახეთი თუმცა მოედანზე არ გამოჩენილა, შემდეგ 2008 იყო მატჩები ჩრდილოეთი ირლანიისაინფორმაცია მატჩის შესახებ Soccerway-ზე, ჩრდილოეთი ირლანდია 4-1 საქართველო და ლატვიისინფორმაცია მატჩის შესახებ Soccerway-ზე, საქართველო 1:3 ლატვია  წინააღმდეგ, სადაც ერთ შემთხვევაში თამაში ძირითად შემადგენლობაში დაიწყო და შეცვალეს, ხოლო მეორეში შეცვლაზე შევიდა. 2013 წლის 15 ოქტომბერს ესპანეთის წინააღმდეგ ჩატარებულ მატჩშიინფორმაცია მატჩის შესახებ Soccerway-ზე, ესპანეთი 2:0 საქართველო გიორგი ხიდეშელი 90 წუთის განმავლობაში მოედანზე იმყოფებოდა.

 ტიტულები 
 საქართველოს ჩემპიონი (3): 2010/2011, 2011/2012, 2013/2014
 საქართველოს თასის გამარჯვებული (2): 2007/2008, 2013/2014
 საქართველოს თასის ფინალისტი (1): 2011/2012
 საქართველოს სუპერთასის გამარჯვებული (2): 2011/2012, 2012/2013
 საქართველოს სუპერთასის ფინალისტი (1): 2008/2009

 რესურსები ინტერნეტში 
 პროფილი Transfermarkt-ზე 
 პროფილი Soccerway-ზე 
 პროფილი ლოკომოტივის ოფიციალურ საიტზე 

 სქოლიო 

კატეგორია:დაბადებული 1988
კატეგორია:ქართველი ფეხბურთელები
კატეგორია:სკ თბილისის ფეხბურთელები
კატეგორია:ზესტაფონის ფეხბურთელები
კატეგორია:თელავის კახეთის ფეხბურთელები
კატეგორია:ქუთაისის ტორპედოს ფეხბურთელები
კატეგორია:თბილისის დინამოს ფეხბურთელები
კატეგორია:გორის დილას ფეხბურთელები
კატეგორია:თბილისის ლოკომოტივის ფეხბურთელები
კატეგორია:დაბადებული 23 იანვარი
კატეგორია:ცოცხალი ადამიანები